দীপিকা কুমারী

দীপিকা কুমারী (; জন্ম: ১৩ জুন ১৯৯৪) হলেন একজন ভারতীয় তীরন্দাজ, যিনি ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। তিনি এক সময় বিশ্ব র‍্যাঙ্কিংয়ে ৫ম স্থানে ছিলেন, এছাড়াও তিনি প্রাক্তন ১ নম্বর র‍্যাঙ্কিংধারী তীরন্দাজ। ২০১০ কমনওয়েলথ গেমসে তিনি মহিলাদের ব্যক্তিগত ইভেন্টে স্বর্ণপদক জিতেছিলেন। এছাড়া তিনি দোলা ব্যানার্জী ও বোম্বাইলা দেবী লাইশ্রামকে সাথে নিয়ে মহিলাদের দলগত ইভেন্টেও স্বর্ণপদক জিতেছিলেন। দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন। তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।

২০১০ সালে তীরন্দাজীতে অভিষেক করা কুমারী ভারতের হয়ে ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
দীপিকা কুমারী ১৯৯৪ সালের ১৩ই জুন তারিখে ভারতের বিহারে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।

খেলোয়াড়ি জীবন
দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন। তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।

কুমারী ভারতের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৫৮ পয়েন্ট নিয়ে তিনি ২৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪২তম স্থান অধিকারী এস্তোনিয়ার রিনা পারনাতের মুখোমুখি হয়েছিলেন, যেখানে তিনি ৬–৫ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে নাম সু-হিয়নের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি অঙ্কিতা ভকত এবং ভজন কৌরের সাথে ভারতীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৩টি ১০ পয়েন্ট অর্জন করে সর্বমোট ১৯৮৩ পয়েন্ট নিয়ে ৪র্থ স্থান অধিকার করেছিল। অতঃপর কোয়ার্টার-ফাইনালে তারা নেদারল্যান্ডসের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

সাফল্য 
দীপিকা দ্বিতীয় ভারতীয় হিসাবে মেক্সিকোর মেরিডায়ে অনুষ্ঠিত ২০০৬ আর্চারি বিশ্বকাপের জুনিয়র কম্পাউন্ড প্রতিযোগিতা জিতেন।

তিনি ২০০৯ সালে যুক্তরাষ্ট্রের অনুষ্ঠিত ১১তম যুব বিশ্ব আর্চারি চ্যাম্পিয়নশিপে স্বর্ণ পদক জিতেন, যখন তার বয়স হয়েছিল ১৫বছর। এছাড়া তিনি দোলা ব্যানার্জি ও বেম্বায়লা দেবীকে সাথে করে একই প্রতিযোগিতার দলগত ইভেন্টেও স্বর্ণ জিতেছিলেন।

তথ্যসূত্র

বহিঃসংযোগ

 

১৯৯৪-এ জন্ম
জীবিত ব্যক্তি
ভারতীয় মহিলা তীরন্দাজ
ভারতের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০১০ এশিয়ান গেমসের তীরন্দাজ
২০১৪ এশিয়ান গেমসের তীরন্দাজ
২০১৬ গ্রীষ্মকালীন অলিম্পিকের তীরন্দাজ
এশিয়ান গেমসে ব্রোঞ্জপদক বিজয়ী
পদ্মশ্রী প্রাপক
মহিলা ক্রীড়াবিদ
২১শ শতাব্দীর ভারতীয় নারী
২০২০ গ্রীষ্মকালীন অলিম্পিকের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
তীরন্দাজীতে এশিয়ান গেমস পদক বিজয়ী
২০১৮ এশিয়ান গেমসের তীরন্দাজ
রাঁচির ব্যক্তি
২১শ শতাব্দীর ভারতীয় ব্যক্তি
২০১২ গ্রীষ্মকালীন অলিম্পিকের তীরন্দাজ
এশিয়ান গেমসে ব্রোঞ্জপদক বিজয়ী ভারতীয়
২০১০ এশিয়ান গেমসের পদক বিজয়ী
কমনওয়েলথ গেমসে স্বর্ণপদক বিজয়ী ভারতীয়
অর্জুন পুরস্কার প্রাপক
ক্রীড়ায় পদ্মশ্রী প্রাপক
ঝাড়খণ্ডের মল্লক্রীড়াবিদ
ঝাড়খণ্ডের মহিলা ক্রীড়াবিদ
ঝাড়খণ্ডের তীরন্দাজ
তীরন্দাজীতে কমনওয়েলথ গেমস পদক বিজয়ী
২০১০ কমনওয়েলথ গেমসের তীরন্দাজ